cyanic-selkie/wikianc huggingface dataset:
Δημιουργική γραφή
Δημιουργία και επιλογές
Κάθε συγγραφέας καλείται να πάρει αποφάσεις που αφορούν το δημιουργικό του έργο. Ας σημειωθεί εδώ ότι τα είδη του γραπτού λόγου δεν συνάδουν με την κατηγορία (Genre) του έργου, δηλαδή αν είναι περιπέτεια, ερωτικό, φαντασία, κοινωνικό κλπ. Σε αυτή τη δημιουργική πορεία ο συγγραφέας καλείται να αποδείξει μία σταθερή σχέση με το κοινό όπως επίσης και να κάνει επιλογές. Η σχέση του με τον κόσμο υλοποιείται και είναι αμφίδρομη ανάλογα με την απλοποίηση, την ευρύτητα και το κατανοητό της φόρμας μέσα από την οποία εκφράζεται. Ανάλογα δηλαδή με το βαθμό στον οποίο απευθύνεται στη μάζα. Αφενός μεν λοιπόν καλείται να ανακαλύψει την ιδέα και να αποκτήσει την έμπνευση μέσω της οποίας δουλεύει, αφετέρου πρέπει να αναζητήσει τα λεκτικά εργαλεία, το λόγο, το ύφος, με τα οποία η ιδέα υλοποιείται λογοτεχνικά και μέσω αυτής ο συγγραφέας ταξιδεύει και εκφράζεται μέσα στο χώρο των λέξεων και του συντακτικού.
Εκφράζει μέσα από το έργο του τη δική του οπτική γωνία για τον κόσμο. Όμως ο επιτυχής συγκερασμός όλων των παραπάνω δεν είναι απλή υπόθεση. Ανέκαθεν ο δημιουργός που κάνει το πρώτο βήμα και βγαίνει μπροστά με μία ιδέα, ματώνει. Το δημιουργικό μονοπάτι το οποίο αποφασίζει να διανύσει ένας συγγραφέας έχει και ένα τίμημα. Ο συγγραφέας σφυρηλατείται τόσο ψυχικά και κοινωνικά όσο και ιδεολογικά, καθώς τα χρώματα που αποκτάει το λογοτεχνικό του έργο εκφράζουν τον εσωτερικό ψυχικό του κόσμο. Γι αυτό πρέπει ο συγγραφέας να αψηφά τραύματα και ανασφάλειες αν θέλει επί τέλους να δει το έργο του ολοκληρωμένο. Πρέπει να εκφράζει όχι μόνο το έσω αλλά και το έξω, να μπορεί να ερμηνεύει μέσα από δυνάμεις αλλά και αδυναμίες, ιδανικά αλλά και ανασφάλειες, σκέψεις αλλά και συναισθήματα.
Διήγημα
Το διήγημα είναι η λογοτεχνική δημιουργία η οποία υλοποιείται ως αφήγημα σε πεζό λόγο σύντομης έκτασης. Διαχωρίζεται από τη νουβέλα και το μυθιστόρημα με βάση την έκταση παρόλο που αυτά τα όρια ανάμεσα στις τρεις δημιουργικές δραστηριότητες είναι υποκειμενικά. Στην συγκεκριμένη περίπτωση ένα μυθιστόρημα έχει μεγαλύτερη πολυπλοκότητα από ένα διήγημα. Το διήγημα συνήθως αποτελείται από ένα μοναδικό επεισόδιο, έχει συγκεκριμένη πλοκή, λίγους αριθμητικά χαρακτήρες, έχει ένα καθορισμένο χώρο εξέλιξης, και η χρονική έκταση της ιστορίας είναι μικρή.
Δοκίμιο
Το δοκίμιο ορίζεται ως συγγραφή σε πεζό λόγο μικρής έκτασης, που διαπραγματεύεται ένα συγκεκριμένο θέμα χωρίς να το εξαντλεί και το οποίο παρουσιάζει την οπτική γωνία του συγγραφέα. Αν και τα δοκίμια συναντώνται με πολλές διαφορετικές μορφές, η ταυτότητα του δοκιμίου καθορίζεται από μελετήματα που έχουν φιλοσοφικό, κοινωνικό, πολιτικό, ηθικό, επιστημονικό, τεχνοκριτικό, θεολογικό και φιλολογικό περιεχόμενο. Το δοκίμιο ως συγγραφικό δημιούργημα πρέπει να έχει συγκεκριμένες αρετές στις οποίες συμπεριλαμβάνονται η αντιδογματικότητα αλλά και η ανοιχτή έκφραση των απόψεων του συγγραφέα, χωρίς αυτές να επιβάλλονται στον αναγνώστη και οι οποίες στοχεύουν στον προβληματισμό του και στην ανεύρεση απαντήσεων. Το δοκίμιο επίσης δεν πρέπει να είναι ξένο προς την λογοτεχνία και η μορφή του πρέπει να έχει συγκεκριμένα καλλιτεχνικά χαρακτηριστικά.
Δείτε επίσης
Κατηγορία:Γραφή Κατηγορία:Δημιουργικότητα
Άγγελος Α΄ Σανούδος
Ο Άγγελος Α΄ Σανούδος (Angelo I Sanudo, 1194/1201 - περ. 1262) υπήρξε ο δεύτερος Δούκας της Νάξου από το 1227 (?) μέχρι και το 1262 (?).
Γιος του Μάρκου Α΄ Σανούδου, Ενετού ευγενούς που κατέκτησε στις αρχές του 13ου αιώνα το Δουκάτο της Νάξου, ο Άγγελος Σανούδος διαδέχτηκε τον πατέρα του κατά το 1227. Πέρασε το μεγαλύτερο κομμάτι της ζωής του πολεμώντας, κυρίως για τους άρχοντές του, πρώτα για τον Λατίνο Αυτοκράτορα και μετά το 1248 για τον Πρίγκιπα της Αχαΐας. Συμμετείχε από το 1216 σε μια εκστρατεία ενάντια στο Δεσποτάτο της Ηπείρου, αφού αναγνωρίστηκε επίσημα από τον Λατίνο αυτοκράτορα ως διάδοχος του πατέρα του για το Δουκάτο της Νάξου. Προσέφερε τη βοήθεια του ναξιώτικου στόλου στην αυτοκρατορία το 1235, όταν αυτή αντιμετώπισε τον κίνδυνο των Βουλγάρων. Το 1248 η εξουσία επάνω στο Δουκάτο της Νάξου πέρασε από τη Λατινική αυτοκρατορία στο Πριγκιπάτο της Αχαΐας. Ήταν ως βασάλος του Γουλιέλμου Β’ Βιλλεαρδουίνου που ο Άγγελος Σανούδος συμμετείχε στη Μάχη της Πελαγονίας, όπου και αιχμαλωτίστηκε. 350px|thumb|Το Δουκάτο της Νάξου τον καιρό του Μάρκου Σανούδος και που παρέλαβε ο Άγγελος
Τον διαδέχτηκε ο γιος του Μάρκος Β΄ Σανούδος.
Οικογένεια
thumb|left|Το έμβλημα του Πιέτρο Α' Καντιάνο. Ο Οίκος των Σανούδων καταγόταν από οικογένειες διοικούντων και ατόμων που εμπλεκόταν στη διοίκηση της πόλης Ερακλέα και υπολογίζεται πως εγκαταστάθηκαν στο Ενετικό αρχιπέλαγος στις αρχές του 9ου αιώνα, μετά την καταστροφή της πόλης τους. Για ένα χρονικό διάστημα έφερε το όνομα Καντιάνο και παρείχε διάφορους δόγηδες στη Γαληνοτάτη, εκ των οποίων ο Πιέτρο Γ΄ Καντιάνο Κανούτο (σεβάσμιος) ή Σανούτο (σοφός) (942-959). Οι τελευταίοι άμεσοι απόγονοι των Καντιάνο (όπως επιβεβαιώθηκε τον 11ο αιώνα) απαξιώθηκαν μετά από μια απόπειρα εγκατάστασης δυναστείας στην ηγεσία της Γαληνοτάτης. Στη συνέχεια, γίνεται αποκλειστικά λόγος για την οικογένεια Σανούντι.
Πιστοποιείται η ύπαρξη ενός Μάρκου Σανούδου κατά το δεύτερο μισό του 11ου αιώνα. Φέρεται να κατείχε τους τίτλους του συμβούλου και του καπετάνιου. Επίσης φέρεται να είχε διατελέσει πρέσβης της Βενετίας στην Κωνσταντινούπολη, όπου είχε διαπραγματευτεί την αναγνώριση από τη Βυζαντινή Αυτοκρατορία στα κυριαρχικά δικαιώματα της Βενετίας στη Δαλματία και την Κροατία την περίοδο 1084-1085. Με αυτή την ευκαιρία σύναψε αρκετές επαφές και αποδοτικές σχέσεις στην Ελλάδα και στα νησιά του Αιγαίου. Του αποδόθηκε το παρωνύμιο του Costantinopolitani (ο «Κωνσταντινουπολίτης»). Είχε γιο τον Πιέτρο, για τον οποίο η μοναδική πληροφορία που έχουμε είναι ο γάμος του με τη Ζαμπαρέλα, την αδελφή του δόγη Ενρίκο Ντάντολο. Από αυτό το γάμο γεννήθηκαν τρία παιδιά: ο Μάρκο, ο Μπερνάρντο και ο Λουνάρντο.
Ο Μπερνάρντο Σανούδος υπήρξε μέλος, ως νέος, των εκλεκτόρων του Δόγη Ενρίκο Ντάντολο το 1192. Ο Λουνάρντο αποτελούσε μέλος των διοικητών του ενετικού στόλου στην Άβυδο το 1196. Ο Λουνάρντο, ή σύμφωνα με άλλα μεσαιωνικά χρονικά Μπερνάρντο, κατείχε τον τίτλο του Capitan delle Navi (Καπετάνιος ενός τμήματος του στόλου) του Ενρίκο Ντάντολο στη διάρκεια της κατάληψης της Κωνσταντινούπολης το 1204.
Ο Μάρκος Α΄, πατέρας του Άγγελος, συμμετείχε στην Δ' Σταυροφορία το 1204 και στη διαπραγμάτευση της πώλησης της Κρήτης από τον Βονιφάτιο τον Μομφερατικό στη Βενετία. Ίδρυσε το Δουκάτο της Νάξου, το 1205-1207 ή λίγο μετά το 1203-1204 σύμφωνα με άλλη εκδοχή και έκτισε μια νέα πρωτεύουσα γύρω από το φρούριό του, το Castro. Πολέμησε στο πλευρό της Βενετίας στη διάρκεια επιχείρησης στην Κρήτη το 1211. Ο Μάρκος Α', βασάλος του Λατίνου Αυτοκράτορα Ερρίκου της Φλάνδρας, πολέμησε την Αυτοκρατορία της Νίκαιας αλλά και τον Θεόδωρο Άγγελο Κομνηνοδούκα, τον Δεσπότη της Ηπείρου.
Νεότητα
Η ημερομηνία γέννησης του Άγγελου δεν είναι γνωστή με σιγουριά, όπως αυτή της μητέρας του. Οι πηγές δεν βοηθούν σχετικά με τη σύζυγο του Μάρκου Α΄. Είναι σίγουρο πως νυμφεύτηκε μία αδελφή του αυτοκράτορα, αλλά δεν είναι δυνατό να μαθευτεί αν πρόκειται για την Άντζελα, την αδερφή του πρώτου Λατίνου αυτοκράτορα Βαλδουίνου Α' της Φλάνδρας ή την αδελφή του Αυτοκράτορα της Νίκαιας Θεόδωρου Α' Λάσκαρη. Ο Άγγελος πρέπει να προήλθε από έναν πρώτο γάμο, αφού ήταν 26 ετών όταν διαδέχτηκε τον πατέρα του. Ο Μάρκος Α΄ πέθανε ανάμεσα στο 1220 και 1230 σύμφωνα με όλες τις πηγές. Η ημερομηνία του 1220 για τον θάνατο του Μάρκου Α΄ βασίζεται σε ένα γράμμα του Μάρκου Β΄ προς τη Δημοκρατία της Βενετίας, όπου γράφει πως ο πατέρας του Άγγελος Σανούδος ορκίστηκε πίστη στον αυτοκράτορα Ροβέρτο Κουρτεναί μετά τον θάνατο του Μάρκου Α΄. Ο Ροβέρτος βασίλευσε από το 1219 μέχρι και το 1228. Είναι τότε κοινώς αποδεκτό πως ο Μάρκος Α΄ Σανούδος πέθανε κατά το 1220. Αλλά, οποιαδήποτε ημερομηνία ανάμεσα στο 1220 και 1228 είναι πιθανή. Ο Γουλιέλμος Σαιν-Γκιγιαίν, βασιζόμενος σε μια δωρεά ενός μοναστηριού της Νάξου « in articulo mortis » (« με το άρθρο του θανάτου ») που έγινε στη Βενετία από τον Μάρκο Α΄ σε ένα ενετικό μοναστήρι τον Σεπτέμβριο του 1227, προτείνει τον θάνατο του Μάρκου Α΄ στη Βενετία τον Σεπτέμβριο ή τον Οκτώβριο του 1227.
Ο Άγγελος Σανούδος πρέπει τότε να γεννήθηκε, το νωρίτερο κατά το 1194 και το αργότερο κατά το 1201.
Ο Μάρκος Α΄ συνόδευσε τον Λατίνο αυτοκράτορα Ερρίκο του Αινώ στη τελευταία του στρατιωτική εκστρατεία το 1216. Πήγε στη συνέλευση των βασάλων στη Θεσσαλονίκη με 1.500 άνδρες και τον γιο του Άγγελος. Εκεί ο αυτοκράτορας, λίγο πριν τη δολοφονία του, αναγνώρισε τον τελευταίο ως ως διάδοχο του πατέρα του στον τίτλο του Δούκα της Νάξου. Μετά τον δηλητηριασμό του Ερρίκου, ο Μάρκος Σανούδος φαίνεται να επέστρεψε στη Νάξο, αφήνοντας το γιο του και το στρατό του να εκτελέσει τις φεουδαρχικές του υποχρεώσεις. Οι πηγές τότε δεν είναι πολύ ξεκάθαρες σχετικά με το σε ποιόν ο Άγγελος έδωσε όρκο πίστης: στον Πέτρο του Κουρτεναί ή στον Ροβέρτο του Κουρτεναί, πριν ή μετά τον θάνατο του πατέρα του. Ο στρατός του Δουκάτου, υπό την ηγεσία είτε του ίδιου του Μάρκου Α΄, είτε του Άγγελος, συμμετείχε στο υπόλοιπο της εκστρατείας.
Δούκας της Νάξου
thumb|250px|Ερείπια του πύργου του castro της Νάξου. Διαδέχτηκε τον πατέρα του Μάρκο ανάμεσα στο 1220 και 1227.
Το Δουκάτο της Νάξου βρισκόταν τριγυρισμένο από ισχυρούς γείτονες: τη Λατινική αυτοκρατορία της Κωνσταντινούπολης, την Αυτοκρατορία της Νίκαιας και τη Δημοκρατία της Βενετίας. Ο Άγγελος Σανούδος κατάφερε να διατηρήσει μια ισορροπία ανάμεσα στους τρεις για να διατηρήσει τα εδάφη του. Σεβάστηκε τις υποχρεώσεις του ως βασάλος απέναντι στους Λατίνους αυτοκράτορες βοηθώντας τους στους πολέμους τους με το Δεσποτάτο της Ηπείρου, την Αυτοκρατορία της Νίκαιας ή τους Βουλγάρους. Μετά την ανακατάληψη της Σάμου, της Χίου και της Λέσβου το 1225 από τους Ρωμαίους, ο ναξιώτικος στόλος περιπολούσε στο Αιγαίο για να ανακόψει την πρόοδό τους. Αυτό εξυπηρετούσε τα συμφέροντα της Λατινικής Αυτοκρατορίας και προστάτευε το Δουκάτο.
Το 1230 παρενέβη στη Κρήτη για λογαριασμό της Βενετίας. Στο νησί τότε υπήρχε επανάσταση κατά της ενετικής παρουσίας. Ο Δούκας της Νάξου εκλήθη, για να προσφέρει βοήθεια, από τον Ενετό Δούκα του νησιού Τζοβάνι Στορλάτο. Αλλά η ανάμειξη στη σύγκρουση του ισχυρού στόλου του Ιωάννη Γ' Βατάτζη Αυτοκράτορα της Νίκαιας, οδήγησε τον Σανούδο να υποχωρήσει από την Κρήτη για να μην βρεθούν οι κτήσεις του υπό απειλή. Εικάζεται πως δέχτηκε δώρα ή χρυσό που έπαιξαν ρόλο στην απόφασή του. Αυτή υπήρξε η τελευταία απόπειρα ανάμειξης του Δουκάτου της Νάξου στην Κρήτη.
Ο Άγγελος παρέμεινε επίσης απαθής, όταν ο Ιωάννης Γ' επιτέθηκε στη Ρόδο για να διώξει από εκεί τον Λέοντα Γαβαλά, τον τοπικό Βυζαντινό κυβερνήτη που εκμεταλλεύτηκε τις δυσκολίες που αντιμετώπιζε η Αυτοκρατορία στις αρχές του 13ου αιώνα για να αυτονομηθεί. Είχε μάλιστα αυτοανακηρυχτεί «Άρχοντας των Κυκλάδων». Η παρέμβαση της Νίκαιας εξαφάνιζε επίσης έναν μελλοντικό ανταγωνιστή στο Αρχιπέλαγος.
Το 1235, ο Ιωάννης Γ' υπέγραψε σύμφωνο συμμαχίας με τον Βούλγαρο ηγεμόνα Ιβάν Ασέν Β' για να επιτεθεί στην Κωνσταντινούπολη. Τότε ο Ιωάννης του Μπριέν Λατίνος αυτοκράτορας κάλεσε σε βοήθεια τους βασάλους του. Ο Άγγελος Σανούδος συμμετείχε στέλνοντας το ναξιώτικο στόλο. Η στρατιωτική βοήθεια δεν ήταν τελικά αναγκαία για τη σωτηρία της πρωτεύουσας, καθώς ο Βούλγαρος ηγεμόνας ανέτρεψε την συμμαχία. Φαίνεται πως ο Άγγελος Σανούδος συμμετείχε στις διαπραγματεύσεις για την υπογραφή συμφώνου ειρήνης μεταξύ των δύο πλευρών. Ο Ιωάννης Γ' πάντως κατέλαβε την Αμοργό για να τιμωρήσει τον Άγγελο για την υποστήριξή του στον Λατίνο αυτοκράτορα.
Το 1247 παρείχε τη βοήθειά του στον πρίγκιπα της Αχαΐας, Γουλιέλμο Β' Βιλεαρδουίνο, όταν αυτός πολιορκούσε τη Μονεμβασία και στη συνέχεια επιτέθηκε στον Ταΰγετο, στους Τσάκωνες, επαναστάτες κατά της κυβέρνησής του. Το 1248, ο Βαλδουίνος Β' του Κουρτεναί μετέφερε την εξουσία επάνω στο Δουκάτο της Νάξου από τη Λατινική αυτοκρατορία στο Πριγκιπάτο της Αχαΐας. Ο Άγγελος Σανούδος έγινε τότε άμεσος βασάλος του Γουλιέλμου Β', μία μορφή υποβιβασμού στην ιεραρχία των λατινικών κρατών για τη Νάξο.
Το 1259 ο Άγγελος Σανούδος κλήθηκε στην εκστρατεία από τον επικυρίαρχό του για να συμμετάσχει στη μεγάλη συμμαχία ενάντια της Αυτοκρατορίας της Νίκαιας. Οι στρατοί των Λατίνων και της Νίκαιας συγκρούστηκαν στη Μάχη της Πελαγονίας, που υπήρξε μια βαριά ήττα για του Λατίνους. Ο Γουλιέλμος Β', ο Άγγελος και αρκετοί άλλοι « Φράγκοι » ιππότες αιχμαλωτίστηκαν. Ο Άγγελος ελευθερώθηκε αρκετά σύντομα και επέστρεψε στη Νάξο. Παρακολούθησε από μακριά την ανακατάληψη της Κωνσταντινούπολης το 1261 από τον Μιχαήλ Η' Παλαιολόγο.
Ο Άγγελος Σανούδος έστειλε τότε τη γυναίκα του και τον μεγαλύτερο γιο του Μάρκο να δώσουν όρκο πίστης στον πρώην Λατίνο αυτοκράτορα Βαλδουίνο Β', που είχε βρει καταφύγιο στη Θήβα. Εκεί ο Μάρκος χρίστηκε, συμβολικά, ιππότης της αυτοκρατορίας.
Γάμος και απόγονοι
Ο Άγγελος Σανούδος νυμφεύτηκε σε άγνωστη ημερομηνία μία από τις κόρες του Μακάριου του Σαιν-Μενεούλ (Macaire de Sainte-Ménéhould), μιας οικογένειας ευγενών από την Καμπανία. Απέκτησαν τρία παιδιά:
Εξωτερικοί Σύνδεσμοι
Αγγελος Αγγελος Κατηγορία:Ιταλοί ευγενείς
Αριστοτελισμός
Με τον όρο αριστοτελισμός εννοούμε τη συνέχεια του φιλοσοφικού έργου του Αριστοτέλη τόσο στην εποχή του Βυζαντίου και του Δυτικού Μεσαίωνα, όσο και στην εποχή των Νεότερων Χρόνων. Ολόκληρο το έργο του (Λογική, Φυσική, Κοσμολογία, Βιολογία, Φυσιολογία, Πολιτική και Μεταφυσική), κατά την παραπάνω μακρά ιστορική περίοδο (5ος – 18ος αιώνες), έτυχε πολλαπλών ερμηνευτικών προσεγγίσεων από βυζαντινούς, Έλληνες και Ευρωπαίους λογίους. Ο αριστοτελισμός δηλώνει έναν τρόπο σκέψης πλησιέστερο στο νεότερο ορθολογικό πνεύμα: πριμοδοτεί την παρατήρηση και το πείραμα για να ταξινομήσει τις μορφές των πραγμάτων, όπως μας τα μεταφέρουν οι αισθήσεις μας, καθώς και να τις αναλύσει με βάση συγκεκριμένους κανόνες επιστημονικής σκέψης. Δεν αποκλείει την πίστη σε μια θεϊκή τάξη πραγμάτων αλλά προϋποθέτει, για την αποκάλυψη ή την κατανόησή της, τη διαμεσολάβηση της λειτουργίας του ορθού λόγου. Ειδικότερα, στο Βυζάντιο όταν μιλούμε για αριστοτελισμό εννοούμε το ''«σύνολο των οντολογικών και των κοσμολογικών ‐ με ισχυρή, μάλιστα, συνοδεία των περί λογικής – θεωριών του Αριστοτέλη στις οποίες κατέφυγαν οι Βυζαντινοί θεολόγοι και φιλόσοφοι, για να εξηγήσουν το ότι ο κόσμος της αισθητής εμπειρίας έχει θετικό αξιολογικό νόημα, το οποίο απορρέει εκ του ότι ο Θεός είναι η τελική αιτία του, η ανώτατη σημασιοτοδότησή του». ''
Συνοπτική θεώρηση του αριστοτελισμού σε ανατολή και δύση
Στον ισλαμικό κόσμο τα έργα του Αριστοτέλη μεταφράστηκαν στα αραβικά από φιλοσόφους, όπως ο Αβικέννας και Αβερρόης. Αν και υπήρχε κάποια γνώση των λογικών έργων του Αριστοτέλη, στη Δυτική Ευρώπη μέχρι τις λατινικές μεταφράσεις του 12ου αιώνα, τα έργα του Αριστοτέλη μέσω των αραβικών σχολιαστών έγιναν ευρύτερα γνωστά. Οι μελετητές όπως Αλβέρτος ο Μέγας (Albertus Magnus) και ο Θωμάς ο Ακινάτης, αλλά και ο Γεώργιος Παχυμέρης στο Βυζάντιο ερμηνεύουν και συστηματοποιούν τα έργα του Αριστοτέλη, σύμφωνα με τη χριστιανική θεολογία.
Η χαρακτηριστική, όμως, αριστοτελική ιδέα της τελεολογίας διαβιβάστηκε μέσω Καντ και Χέγκελ. Έκτοτε, η μελέτη των έργων του Αριστοτέλη συνεχίζεται μέχρι τις μέρες μας.
Ο Αριστοτέλης στο Βυζάντιο
Είναι αδύνατον εδώ να επιχειρηθεί μια συστηματική έκθεση της υποδοχής που είχε η αριστοτελική φιλοσοφία στο Βυζάντιο. Ωστόσο, ενδεικτικά θα αναφέρουμε μερικούς βυζαντινούς λογίους που ασχολήθηκαν με το έργο του μεγάλου Σταγειρίτη φιλοσόφου.
Ο Λεόντιος Βυζάντιος, λόγιος του τέλους του 5ου και του πρώτου μισού του 6ου αιώνα είναι ακόμη ένα σημαντικός βυζαντινός λόγιος που επηρεάστηκε από το έργο του Αριστοτέλη. Δέχεται τον ορισμό του Αριστοτέλη για το σώμα. Ωστόσο, στην περί ψυχής αντίληψή του περισσότερο πλησιάζει την πλατωνική φιλοσοφία. Αυτό, όμως, δεν τον εμποδίζει να παραμείνει πιστός στη χριστιανική πίστη, εξασφαλίζοντας όπως υποστηρίζει ο Β. Ν. Τατάκης την «εντελέχεια της ανθρώπινης σύνθεσης».
Ο Ιωάννης Δαμασκηνός, διαπρεπέστατος Πατέρας της Εκκλησίας του 8ου αιώνα, ασχολήθηκε και μελέτησε βαθύτατα την αριστοτελική θεωρία. Αρχικά, το έργο του έγινε εγχειρίδιο σπουδής της Λογικής του Αριστοτέλη. Στην προσπάθειά του να τεκμηριώσει την ύπαρξη του Θεού, χρησιμοποίησε επιχειρήματα της αριστοτελικής φιλοσοφίας, εξ ου και το γνωστό απόφθεγμά του για το ακατάληπτο του Θεού: «άπειρον ουν το θείον και ακατάληπτον».
Στην ίδια τροχιά κινείται και ο Αρέθας, λόγιος που ανήκε στον κύκλο του Πατριάρχη Φωτίου (9ος αιώνας). Κάτοχος μιας από τις μεγαλύτερες βιβλιοθήκες του καιρού του επιμελήθηκε και εξέδωσε πολλά έργα κλασικών κειμένων, μεταξύ αυτών και του Αριστοτέλη.
Ξεχωριστό ενδιαφέρον για την προώθηση της αριστοτελικής φιλοσοφίας στο Βυζάντιο παρουσιάζει η προσωπικότητα του Γεωργίου Παχυμέρη (13ο αιώνας). Στο έργο του Φιλοσοφία – σύμφωνα με τον Β. Ν. Τατάκη στους καταλόγους φέρει τον λατινικό τίτλο: Paraphrasis in universam philosophian Aristotelis – εντάσσονται διάφορες πραγματείες έργων του Αριστοτέλη.
Ο Αριστοτέλης στην Τουρκοκρατία
Κατά την περίοδο πριν και μετά την Άλωση της Κωνσταντινούπολης (1453) γνωστή είναι διαμάχη αριστοτελιστών και πλατωνιστών Ελλήνων λογίων. Η κυριότερη είναι αυτή μεταξύ του Γεώργιου Γεμιστού Πλήθωνα με τον Γεώργιο Σχολάριο, πρώτο Οικουμενικό Πατριάρχη μετά την Άλωση, με το όνομα Γεννάδιος Β΄.
Σημαντικότατο κεφάλαιο του αριστοτελισμού στον μεταβυζαντινό χώρο είναι το έργο του Θεόφιλου Κορυδαλέα (1570-1646), του κατεξοχήν σχολιαστή του Αριστοτέλη κατά τον 16ο αιώνα, με ισχυρότατη επίδραση σε μεταγενέστερους Έλληνες λογίους μέχρι και τα μέσα του 18ου αιώνα, εποχή που στη Δύση εμφανίζεται ο Ευρωπαϊκός Διαφωτισμός και στην καθ’ ημάς Ανατολή ο Νεοελληνικός Διαφωτισμός.
Στο παραπάνω πλουσιότατο υλικό των μεταβυζαντινών λογίων που ασχολήθηκαν με τον Αριστοτέλη, οφείλουμε να εντάξουμε και το έργο Ελλήνων λογίων, γνωστών ως Διδασκάλων του Γένους που στο διδακτικό τους έργο σε περιώνυμες σχολές του 18ο αιώνα, έργα του Αριστοτέλη αποτέλεσαν τον κυριότερο κορμό διδακτικών κειμένων. Χαρακτηριστική, εδώ, είναι η περίπτωση του Δωρόθεου Λεσβίου, λαμπρού λογίου του 18ου αιώνα, ο οποίος δίδαξε αριστοτελική φιλοσοφία και φυσική στην Πατριαρχική Ακαδημία Κωνσταντινουπόλεως.
Ο Αριστοτέλης στην αραβική παράδοση
Οι Άραβες κατά την περίοδο της ακμής τους (8ος-13ος αι.) καλλιέργησαν τα γράμματα και τις τέχνες και δημιούργησαν το λεγόμενο αραβοϊσλαμικό πολιτισμό, που εξαρτήθηκε σε μεγάλο βαθμό από τις θεμελιώδεις αρχές της αριστοτελικής σκέψης. Η τελευταία μεταβιβάστηκε στον ισλαμικό κόσμο με τη μεγάλη μεταφραστική κίνηση που σημειώθηκε την περίοδο των ελληνιστικών χρόνων από τα ελληνικά στα αραβικά, θέτοντας, έτσι, τις βάσεις της αραβικής φιλοσοφίας (falsafa) και των αραβικών επιστημών. Τον 13ο αιώνα ο αριστοτελικός λόγος εισήλθε θριαμβευτικά στη Δύση με τις λατινικές μεταφράσεις του από την αραβική γλώσσα. Η κίνηση αυτή, γνωστή ως Σχολαστικισμός, διέδωσε την αριστοτελική φιλοσοφία στη Δύση. Συνεπώς, η Σχολαστική Φιλοσοφία του Δυτικού Μεσαίωνα φέρει αδρά τα χαρακτηριστικά γνωρίσματα του αραβικού αριστοτελισμού. Από αυτήν επηρεάστηκαν αρκετοί λόγιοι της Δύσης, με χαρακτηριστικότερο παράδειγμα τον Θωμά Ακινάτη (13ος αιώνας). Γνωστότεροι Άραβες αριστοτελιστές φιλόσοφοι ήταν ο Αμπού Ναζρ Μουχάμαντ ιμπν αλ-Φαράχ αλ-Φαραμπί (10ος αιώνας), ο Αβικέννας (11ο αιώνας) και ο Αβερρόης (12ος αιώνας).
Βασικές έννοιες της φιλοσοφίας του Αριστοτέλη
φιλία: Ο Αριστοτέλης στα Ηθικά Νικομάχεια χαρακτηρίζει τον δούλο σαν ζωντανό εργαλείο ("έμψυχον όργανον"), την φιλία, όμως, μ' αυτόν τη θεωρεί δυνατή τόσο μόνο, όσο και ο δούλος είναι άνθρωπος. Δεν παραχωρεί καμία θέση στη σωματική εργασία μέσα στο σύστημα των αξιών, κι αυτό συμπίπτει  με τη γραμμή του φιλοσόφου, για τον οποίο η ανθρώπινη ευτυχία ολοκληρώνεται  στην πνευματική δραστηριότητα.
φύσις: Αληθινή  πραγματικότητα  εννοούσε τη φύση, που δίνει τον κανόνα. Στον άνθρωπο η φύση είναι προσιτή μόνο με θεωρητική γνώση. Σαν θέατρο παρομοιάζεται η φύση, κάθε αυτόματης κίνησης και μεταβολής, ενώ η αιτιολογία αυτών των φαινομένων ως προϋπόθεση όλων των μελετών των φυσικών επιστημών. Οι βασικές αρχές της αριστοτελικής ερμηνείας της φύσης είναι το εννοιολογικό ζευγάρι ύλη και είδος (=μορφή), χάρη στο οποίο ο Αριστοτέλης υπερπήδησε τον Πλατωνικό χωρισμό ανάμεσα σε μια καθαρή νοητική πραγματικότητα και τον κόσμο των αισθήσεων. Η διατύπωση του βασικού αξιώματος για την έρευνα (στα Μεταφυσικά) αφορά στο ότι πάντα πρέπει να ξεκινούμε από αυτό που μας δίνεται σαν βέβαιο από τις αισθήσεις και από κει να προχωρούμε προς τα αντικείμενα της καθαρής σκέψης. Για να μπορούν η ύλη και το είδος να βρίσκονται σ' εκείνες τις σχέσεις που θα επιτρέπουν στη μορφή να πραγματοποιείται μέσα στην ύλη, χρειαζόταν μια τρίτη αρχή, η αρχή της κίνησης, η οποία εκτός από την τοπική κίνηση, περιλαμβάνει και την ποσοτική αύξηση και την ποιοτική μεταβολή. Η πορεία της κίνησης ή καλύτερα της μεταβολής (παράδειγμα: σπόρος-αύξηση-φυτό) εκφράζει τη μετάβαση από τη δυνατότητα μιας μορφής (δύναμις) στην πραγματοποίησή της (ενέργεια), δύο έννοιες που στη σκέψη του Αριστοτέλη παίρνουν κεντρική θέση. Ως  τέταρτη αρχή κοντά στην ύλη, το είδος και την κίνηση, εμφανίζεται ο σκοπός (τέλος), ως ο πιο βασικός εκπρόσωπος της τελεολογικής σκέψης.
ἀγαθόν: Ο Αριστοτέλης αναζητεί τη φύση της ευδαιμονίας, που είναι το ύψιστο αγαθό που μπορούμε να φτάσουμε με τη δράση μας. Οι αρετές του χαρακτήρα, όπως η ανδρεία, η υψηλοφροσύνη, η επιείκεια αντιτίθενται προς τις νοητικές αρετές. Απαραίτητη, όμως, για κάθε ηθική ενέργεια είναι η φρόνηση, η οποία με τη σειρά της στηρίζεται, όχι επάνω σε μια γνώση,  αλλά σε μια σταθερή κατεύθυνση της βούλησης ως περιοχή της ανθρώπινης ψυχής. Η μεσότητα ανάμεσα σε δύο ακρότητες, την υπερβολή και την έλλειψη, αποτελεί την κεντρική σκέψη της ηθικής.
Θεός: Το όν και το έν αποτελούν ουσιαστικά μία δυσκολοσύλληπτη έννοια του Θεού, στην οποία ολοκληρώνεται η μεταφυσική του σκέψη. Ο Θεός του ως ακίνητος πρώτος κινητής, είναι ύψιστη μορφή χωρίς οποιαδήποτε ανάμειξη της ύλης. Τον θεωρεί ολοκληρωμένη νοητική δύναμη, που μπορεί να στρέφεται μόνο προς το πληρέστατο, δηλαδή μόνο προς τον εαυτό του. Η θεότητα αυτή δεν δημιούργησε τον κόσμο και δεν τον κυβερνά με το πνεύμα της Πρόνοιας. Μίλησε για έναν χωρισμό που ξεχωρίζει τον Θεό και τον κόσμο, ένα ανώτερο πνεύμα στην κορυφή του κόσμου. Όμως, έστω κι αν δεν δέχεται ο Αριστοτέλης καμμία ενέργεια Θεού, που να επιδρά στον κόσμο, μολαταύτα η κίνηση του κόσμου κατευθύνεται σ' αυτόν. Κάθε κίνηση έχει την εντελέχειά της στη μορφή που θέλει να πραγματοποιήσει. Η ανώτατη από όλες τις εντελέχειες είναι αναγκαστικά και η ανώτατη από όλες τις μορφές, δηλαδή ο Θεός, προς τον οποίο τείνει η κίνηση ολόκληρου του κόσμου. Ακίνητος ο ίδιος, είναι η αιτία της κίνησης. "Ο δε Θεός και η φύσις ουδέν μάτην ποιούσιν". Δηλαδή, η φύση δημιουργεί με επίγνωση του σκοπού της από τον τομέα της θεϊκής επενέργειας.
σώμα-ψυχή: Η κεντρική σκέψη του Αριστοτέλης τα περιγράφει ως δυό όψεις, μιας και της ίδιας ουσίας, που  μεταξύ τους βρίσκονται σε σχέση ύλης και μορφής (ύλη-είδος). Ως μορφή του ζωντανού όντος η ψυχή είναι σύμφωνα με τη θεωρία του Αριστοτέλη  συγχρόνως και η εντελέχειά του. Το απλούστατο είδος ψυχής που το έχει ακόμα και το φυτό, διαθέτει μόνο τη δύναμη της διατροφής (θρεπτικόν), μαζί με την οποία υπάρχει και η δύναμη της αναπαραγωγής. Τα ζώα έχουν την ικανότητα, έστω και σε πολύ διαφορετικό βαθμό, να αντιλαμβάνονται με τις αισθήσεις (αισθητικόν), ενώ στα ανώτερα είδη προστίθενται σ' αυτά η επιθυμητική διάθεση (ορεκτικόν) και η κινητική ( κινητικόν). Μόνο στον άνθρωπο προσιδιάζει η νοητική ικανότητα (διανοητικόν). Μόνο ο νους είναι απαλλαγμένος από τον σύνδεσμο με το σωματικό. Μπαίνει προφανώς απ' έξω μέσα στο έμβρυο και σ' αυτήν τη βαθμίδα της αριστοτελικής σκέψης είναι και το μόνο τμήμα της ψυχής το οποίο επιζεί, με την έννοια της αθανασίας.
Διαίρεση φιλοσοφικών εννοιών κατά Αριστοτέλη
φιλία: "Τῆς φιλίας τρία εἴδη ἐστίν· ἡ μὲν γὰρ αὐτῆς ἐστι φυσική͵ ἡ δὲ ἑταιρική͵ ἡ δὲ ξενική.φυσικὴν μὲν οὖν ταύτην λέγομεν͵ ἣν οἱ γονεῖς πρὸς τὰ ἔκγονα ἔχουσι καὶ οἱ συγγενεῖς πρὸς ἀλλήλους· ταύτην δὲ κεκλήρωται καὶ τἆλλα ζῷα. ἑταιρικὴν δὲ καλοῦμεν τὴν ἀπὸ συνηθείας γινομένην καὶ μηδὲν προσήκουσαν γένει͵ ἀλλ΄ οἷον ἡ Πυλάδου πρὸς Ὀρέστην. ἡ δὲ ξενικὴ φιλία ἡ ἀπὸ συστάσεως καὶ διὰ γραμμάτων γινομένη πρὸς τοὺς ξένους. τῆς ἄρα φιλίας ἡ μέν ἐστι φυσική͵ ἡ δὲ ἑταιρική͵ ἡ δὲ ξενική· προστιθέασι δέ τινες τετάρτην ἐρωτικήν".
Τῆς ἰατρικῆς ἐστιν εἴδη πέντε· ἡ μὲν φαρμακευτική ͵ ἡ δὲ χειρουργική ͵ ἡ δὲ διαιτητική ͵ ἡ δὲ νοσογνωμονική ͵ ἡ δὲ βοηθητική. ἡ μὲν φαρμακευτικὴ διὰ φαρμάκων ἰᾶται τὰς ἀρρωστίας. ἡ δὲ χειρουργικὴ διὰ τοῦ τέμνειν καὶ καίειν ὑγιάζει͵ ἡ δὲ διαιτητικὴ διὰ τοῦ διαιτᾶν ἀπαλλάττει τῆς ἀρρωστίας͵ ἡ δὲ νοσογνωμονικὴ διὰ τοῦ γνῶ ναι τὸ ἀρρώστημα͵ ἡ δὲ βοηθητικὴ διὰ τοῦ βοηθῆσαι εἰς τὸ παραχρῆμα ἀπαλλάττει τῆς ἀλγηδόνος. τῆς ἄρα ἰατρικῆς ἡ μέν ἐστι φαρμακευτική͵ ἡ δὲ χειρουργική͵ ἡ δὲ διαιτητική͵ ἡ δὲ νοσογνωμονική͵ ἡ δὲ βοηθητική. Νόμου διαιρέσεις δύο, ὁ μὲν γὰρ αὐτοῦ γεγραμμένος ͵ ὁ δὲ ἄγραφος. ᾧ μὲν ἐν ταῖς πόλεσι πολιτευόμεθα͵ γεγραμμένος ἐστίν· ὁ δὲ κατὰ ἔθη γινόμενος οὗτος ἄγραφος καλεῖται· οἷον τὸ μὴ γυμνὸν πορεύεσθαι εἰς τὴν ἀγορὰν μηδὲ γυναικεῖον ἱμάτιον περιβάλλεσθαι. ταῦτα γὰρ οὐδεὶς νόμος κωλύει͵ ἀλλ΄ ὅμως οὐ πράττομεν διὰ τὸ ἀγράφῳ νόμῳ κωλύεσθαι. τοῦ ἄρα νόμου ἐστὶν ὁ μὲν γεγραμμένος͵ ὁ δὲ ἄγραφος. ὁ λόγος διαιρεῖται εἰς πέντε͵ ὧν εἷς μέν ἐστιν͵ ὃν οἱ πολιτευόμενοι λέγουσιν ἐν ταῖς ἐκκλησίαις͵ ὃς καλεῖται πολιτικός · ἑτέρα δὲ διαίρεσις λόγου ὃν οἱ ῥήτορες γράφουσι καὶ εἰς ἐπίδειξίν τε προφέρουσι καὶ εἰς δικαστήριον͵ οἷον ἐγκώμια καὶ ψόγους καὶ κατηγορίας καὶ ἀπολογίας τὸ δὴ τοιοῦτον εἶδός ἐστι ῥητορικόν. τρίτη δὲ διαίρεσις λόγου͵ ὃν οἱ ἰδιῶται διαλέγονται πρὸς ἀλλήλους· οὗτος δὴ ὁ τρόπος προσαγορεύεται ἰδιωτικός. ἑτέρα δὲ διαίρεσις λόγου͵ ὃν οἱ κατὰ βραχὺ ἐρωτῶντες καὶ ἀποκρινόμενοι τοῖς ἐρωτῶσι διαλέγονται· οὗτος δὲ καλεῖ ται ὁ λόγος διαλεκτικός. πέμπτη δὲ διαίρεσις λόγου͵ ὃν οἱ τεχνῖται περὶ τῆς ἑαυτῶν.
διαιρεῖται ἡ εὐταξία εἰς τέσσαρα. ἔστι γὰρ αὐτῆς ἓν μὲν περὶ ψυχήν͵ ἓν δὲ περὶ σῶμα͵ ἓν δὲ περὶ πλῆθος͵ ἓν δὲ περὶ κινήσεις. ἡ μὲν οὖν ἐν τῇ ψυχῇ εὐταξία ἐγγινομένη κοσμιότης καλεῖται͵ ἡ δὲ ἐν τῷ σώματι εὐταξία κάλλος καλεῖται͵ ἡ δὲ ἐν κινήσει εὐταξία εὐρυθμία ὀνομάζεται͵ ἡ δὲ ἐν τῷ πλήθει͵ οἷον ἡ πρὸς ἄρχοντας πειθαρχία εὐταξία προσαγορεύεται.
διαιρεῖται ἡ ἀταξία εἰς τέσσαρα. ἔστι γὰρ αὐτῆς ἓν μὲν ἐν ψυχῇ͵ ἓν δὲ ἐν σώματι͵ ἓν δὲ ἐν πλήθει͵ ἓν δὲ ἐν κινήσει. ἡ μὲν οὖν ἐν τῇ ψυχῇ ἀταξία ἐγγινομένη ἀσωτία ἢ ἀκολασία καλεῖται͵ ἡ δὲ ἐν τῷ σώματι ἀταξία αἰσχρότης καλεῖται͵ ἡ δὲ ἐν τῷ πλήθει ἀταξία ἀπειθαρχία καλεῖται͵ ἡ δὲ ἐν κινήσει ἀρρυθμία προσαγορεύεται.
Τῆς φιλανθρωπίας ἐστὶν εἴδη τρία· ἓν μὲν διὰ τῆς προσηγορίας γινόμενον͵ οἷον ἐν ᾧ τινες τὸν ἐντυχόντα πάντα προσαγορεύουσι καὶ τὴν δεξιὰν ἐμβάλλοντες χαι ρετίζουσιν· ἄλλο εἶδος͵ ὅταν τις βοηθητικὸς ᾖ παντὶ τῷ ἀτυχοῦντι· ἕτερον εἶδός ἐστι τῆς φιλανθρωπίας͵ ἐν ᾧ τινες φιλοδειπνισταί εἰσι. τῆς ἄρα φιλανθρωπίας τὸ μέν ἐστι διὰ τοῦ προσαγορεύειν͵ τὸ δὲ διὰ τοῦ εὐεργετεῖν ͵ τὸ δὲ διὰ τοῦ ἑστιᾶν καὶ φιλοσυνουσιάζειν.
Τῆς τελείας ἀρετῆς εἴδη ἐστὶ τέτταρα· ἓν μὲν φρόνησις͵ ἓν δὲ δικαιοσύνη͵ ἄλλο δ΄ ἀνδρεία͵ τέταρτον σωφροσύνη. τούτων ἡ μὲν φρό νησις αἰτία τοῦ πράττειν ὀρθῶς τὰ πράγματα· ἡ δὲ δικαιοσύνη τοῦ ἐν ταῖς κοινωνίαις καὶ τοῖς συναλλάγμασι δικαιοπραγεῖν· ἡ δὲ ἀνδρεία τοῦ ἐν τοῖς κινδύνοις καὶ φοβεροῖς μὴ [ἐξίστασθαι] τρεῖν ͵ ἀλλὰ μένειν· ἡ δὲ σωφροσύνη τοῦ κρατεῖν τῶν ἐπιθυμιῶν καὶ ὑπὸ μηδεμιᾶς ἡδονῆς δουλοῦσθαι͵ ἀλλὰ κοσμίως ζῆν. τῆς ἀρετῆς ἄρα τὸ μέν ἐστι φρόνησις͵ ἄλλο δικαιοσύνη͵ τρίτον ἀνδρεία͵ τέταρτον σωφροσύνη.
Διαιρεῖται ἡ κίνησις εἰς τρία. ἔστι γὰρ αὐτῆς ἓν μὲν κατὰ τόπον͵ ἓν δὲ κατὰ ἀλλοίωσιν͵ ἓν δὲ αὐτὴ καθ΄ ἑαυτὴν ἡ κίνησις. ἔστι δὲ ἡ μὲν κατὰ τόπον τὸ ἐξαλλάσσειν τόπον ἐκ τόπου͵ οἷον οἱ τρέχοντες καὶ πηδῶντες καὶ πλέοντες καὶ αἱ ἄλλαι αἱ τοιαῦται κινήσεις. ἡ δὲ κατὰ ἀλλοίωσιν͵ οἷον οἱ αὐξανόμενοι καὶ γηράσκοντες καὶ φθίνοντες καὶ ἄλλα τοιαῦτα. ἡ δὲ αὐτὴ καθ΄ ἑαυτήν͵ οἷον οἱ τροχοὶ καὶ οἱ ἔμβικες καὶ ὁ κόσμος καὶ ἄλλα τοιαῦτα.
Εξωτερικοί σύνδεσμοι
Κατηγορία:Ηθική αρετή Κατηγορία:Φιλοσοφικές παραδόσεις
Κίνημα Πλαστήρα 6ης Μαρτίου 1933
Τα ξημερώματα της 6 Μαρτίου 1933, την επομένη των Βουλευτικών Εκλογών της 5ης Μαρτίου, εκδηλώθηκε στην Αθήνα Στρατιωτικό Κίνημα με πρωταγωνιστή τον απόστρατο αντιστράτηγο και εκτός ενεργού πολιτικής ζωής από το 1924 Νικόλαο Πλαστήρα, που ανέλαβε αυτοβούλως προασπίζοντας τον "Εθνικό Συνασπισμό" να εμποδίσει το Λαϊκόν Κόμμα να σχηματίσει κυβέρνηση. Η Ηνωμένη Αντιπολίτευση, ένας αντιβενιζελικός συνασπισμός με ηγέτη τον Παναγή Τσαλδάρη του Λαϊκού Κόμματος, ήταν η νικήτρια παράταξη των εκλογών της 5ης Μαρτίου. Όπως αποδεικνύεται από όλες τις ενδείξεις, ο φυσικός αυτουργός του πραξικοπήματος, Νικόλαος Πλαστήρας, είχε, το λιγότερο, τη συναίνεση του Ελευθέριου Βενιζέλου ώστε να προχωρήσει σε αυτό, αν όχι και την παρότρυνσή του, καθώς ο επικεφαλής των "Φιλελευθέρων" έφερε βαρέως την εκλογική του ήττα.
Το κίνημα
Συγκεκριμένα από το βράδυ των εκλογών, όταν άρχισαν να φθάνουν στην Αθήνα τα πρώτα αποκαρδιωτικά μηνύματα της λαϊκής δυσαρέσκειας που εξελίσσονταν σε πλήρη σάρωση του Βενιζελισμού, άρχισαν να παρατηρούνται κάποιες ανήσυχες στρατιωτικές μετακινήσεις. Στην τότε οικία του Ε. Βενιζέλου (σημερινή έπαυλη του Άγγλου Πρέσβη, επί της λεωφόρου Β. Σοφίας, έναντι Βυζαντινού Μουσείου) άρχισε να αναπτύσσεται τριπλή ζώνη ασφαλείας από ένοπλους στρατιώτες και χωροφύλακες με τανκς και πολυβόλα. Τα παράθυρα ήταν φωταγωγημένα και μέσα ακολουθούσε πολύωρη σύσκεψη με τους Βενιζέλο, Πλαστήρα και άλλα πρόσωπα της κυβέρνησής του. Ειδικότερα, στις ιδιαίτερες πατρίδες τους οι υπουργοί του Βενιζέλου, Α. Παπαναστασίου, Α. Μιχαλακόπουλος, Κ. Γκότσης, Μάρκου, Κρεμεζής και Θ. Σοφούλης σημείωναν τις μεγαλύτερες απώλειες των ψηφοφόρων τους.
Περί τις 2:30 το πρωί, ενόσω είχε στηθεί μια αυθόρμητη πορεία - διαδήλωση που περιδιάβαινε τους δρόμους της Αθήνας, στάλθηκε στα τυπογραφεία του "Ελευθέρου Βήματος" ένα επαναστατικό διάγγελμα προκειμένου να τυπωθεί σε χιλιάδες αντίτυπα. Γύρω στις 04:30 ώρα, της 6ης Μαρτίου, με διαταγή του Πλαστήρα, φερόμενου ως αρχηγού του κινήματος, καμιόνια με ένοπλους στρατιώτες κατέλαβαν τα γραφεία και τις εγκαταστάσεις αντιβενιζελικών εφημερίδων και κατάσχεσαν όλα τα φύλλα τους. Κάποια άλλα ένοπλα τμήματα κατέλαβαν διάφορα υπουργεία και δημόσια γραφεία. Τις πρωινές πλέον ώρες, ομάδες της Ασφάλειας (Χωροφυλακής) συνέλαβαν τον Ι. Ράλλη και το Γ. Στράτο, ενώ κάποιες άλλες έφθασαν στην οικία του Τσαλδάρη (διέμενε επί της οδού Χ. Τρικούπη). Ο ίδιος για λόγους υγείας αρνήθηκε να τις ακολουθήσει μένοντας έτσι υπό φρούρηση. Στο μεταξύ, οι διοργανωτές των πολιτικών συγκεντρώσεων του Τσαλδάρη άρχισαν να διαδίδουν διάφορες φήμες περί του αρχηγού του Λαϊκού Κόμματος, με συνέπεια να ξεχυθεί κόσμος προς τη Βουλή και το σπίτι του για να τον δει. Ο Τσαλδάρης ανταποκρινόμενος σε ρυθμικά κελεύσματα του πλήθους βγήκε στον εξώστη και ζήτησε να επιδείξουν όλοι ψυχραιμία.
Παράλληλα, τις μεσημβρινές ώρες, ο Βενιζέλος επισκέπτεται τον Πρόεδρο της Δημοκρατίας, Ζαΐμη, στην οικία του στο Φάληρο όπου και του γνωρίζει την απόφασή του να παραιτηθεί. Στη συνέχεια, επιστρέφει στην οικία του, όπου συγκαλεί το υπουργικό συμβούλιό του και υποβάλλουν όλοι τις παραιτήσεις τους συντάσσοντας σχετικά διατάγματα τα οποία και στέλνονται στον Πρόεδρο της Δημοκρατίας.
Ο Τσαλδάρης στο μεταξύ, κάλεσε τον άλλοτε διευθυντή της Αστυνομίας και του ζήτησε ν΄ αναλάβει τη διοίκησή της. Ταυτόχρονα όμως, και ο Πλαστήρας κάλεσε στο Υπουργείο Στρατιωτικών το διευθυντή της Χωροφυλακής Παπαδημητρίου να διαλύσει δια της βίας τις λαϊκές συγκεντρώσεις στην οικία του Τσαλδάρη κάνοντας χρήση όπλων παρέχοντάς του και στρατιωτική ενίσχυση
Σύγκρουση στρατηγών
Με τον Πλαστήρα είχαν ταχθεί εξ αρχής ο διοικητής του 1ου πεζικού συντάγματος, Διάμεσης, που ήταν και το πρωτοπαλικαρό του, καθώς και οι αντιστράτηγοι Κ. Μανέττας, Α. Μαζαράκης, Θ. Μανέττας, Σπαής και Τσιμικάλης που συνεχώς συνεδρίαζαν. Όταν κλήθηκε από τον Πλαστήρα ο Διευθυντής του Μηχανικού, συνταγματάρχης Δέδες, να συμμετάσχει στο κίνημα, εκείνος αντίθετα άρχισε να οργανώνει αντικίνημα. Κατέβηκε αμέσως στου Ρουφ και από εκεί σε συνεννόηση με το διοικητή του συντάγματος, Καπετανάκη, άρχισε να ζητά βοήθεια από άλλες μονάδες. Ο διοικητής της Σχολής Εφαρμογής Ιππικού, Λούμπας, του διέθεσε δύο ημιλαρχίες έτοιμες να εισέλθουν στην Αθήνα. Ανεξάρτητα όμως, αυτών των κινήσεων, και μέσα στο Υπουργείο των Στρατιωτικών οι συνταγματάρχες Ματάλας και Γυαλίστρας συνεννοούνται μεταξύ τους προκειμένου να μην ακολουθήσουν τον Πλαστήρα, ομοίως και ο διοικητής του 34ου συντάγματος πεζικού, Σπηλιωτόπουλος, και ο διοικητής του συντάγματος μηχανικού, Γιαννακόπουλος.
Επέμβαση του Ζαΐμη
Στο μεταξύ, τις απογευματινές ώρες, και ενώ αεροπλάνα έριχναν προκηρύξεις με το διάγγελμα του Πλαστήρα, ο Πρόεδρος Ζαΐμης, όταν παρέλαβε το διάταγμα της παραίτησης του Βενιζέλου και ενημερώθηκε σχετικά από τον ίδιο ότι ο Πλαστήρας προχώρησε στην επιβολή δικτατορίας «για να μην επαναληφθούν τα έκτροπα που είχαν σημειωθεί το 1920», αν και το διάγγελμά του άλλα υποστήριζε, έστειλε το στρατηγό Ταρσούλη τόσο στον Τσαλδάρη, με την εντολή να επιβάλλει την τάξη με το κύρος του και όλες τις νόμιμες δυνάμεις, όσο και στο Υπουργείο Στρατιωτικών προκειμένου να βρεθεί μια λύση προς εκτόνωση της κατάστασης.
Στην πρόσκληση αυτή του Προέδρου οι βενιζελικοί στρατηγοί θορυβημένοι και από την αιματηρή εξέλιξη έδωσαν τη λύση: ν΄ αναλάβει την εξουσία προσωρινά το ανώτατο συμβούλιο των αντιστρατηγων, να καταστείλουν το κίνημα και να παραδώσουν, στη συνέχεια, την εξουσία στην κυβέρνηση. Τη λύση αυτή είχε δεχθεί και ο Οθωναίος με τον όρο να συνεννοηθούν με τον Τσαλδάρη. Τελικά, η λύση αυτή προκρίθηκε απ΄ όλες τις πλευρές.
Έτσι, με την αποδεχομένη λύση να σχηματίσει προσωρινή κυβέρνηση ο Οθωναίος, το κίνημα «φυλλορρόησε» και, περί τις πρώτες βραδινές ώρες, ο Ν. Πλαστήρας χωρίς καμία παρενόχληση μετέβη στην οικία του. Ωστόσο, το κίνημα είχε επικρατήσει, δημιουργώντας μάλιστα "δίκαιον". Εντούτοις όμως, ο Πλαστήρας αναγκάστηκε να παραδώσει την εξουσία που είχε κατακτήσει de facto στη διάδοχο κατάσταση, μία κυβέρνηση αντιστρατήγων υπό την ηγεσία του Αλέξανδρου Οθωναίου, η οποία διορίσθηκε με τη σύμφωνη γνώμη των Τσαλδάρη, Βενιζέλου και την έγκριση του ΠτΔ, Αλέξανδρου Ζαΐμη, προκειμένου να αποφευχθεί η αιματοχυσία. Η δε άρση του στρατιωτικού νόμου, το οποίο είχε κηρύξει ο Πλαστήρας, πραγματοποιήθηκε με διάταγμα της νέας, προσωρινής κυβέρνησης, γεγονός που αποδεικνύει ότι ο Πλαστήρας αναγνωριζόταν ως κατέχων την εξουσία.
Κυβέρνηση Οθωναίου
Το πρωί της Τρίτης 7 Μαρτίου (1933), ορκίζεται στο Προεδρικό Μέγαρο η προσωρινή κυβέρνηση του Οθωναίου. Κατ΄ αυτήν ορίσθηκαν: πρωθυπουργός και υπουργός Στρατιωτικών ο Α. Οθωναίος,
υπουργός Παιδείας ο αντιστράτηγος Αλ. Μαζαράκης - Αινιάν,
υπουργός Δικαιοσύνης ο αντιεισαγγελέας του Αρείου Πάγου Λ. Γιδόπουλος,
υπουργός Εξωτερικών ο διευθυντής του αυτού υπουργείου Ν. Μαυρουδής,
υπουργός Οικονομικών ο τότε υποδιοικητής της Εθνικής Τράπεζας Αλ. Κορυζής,
υπουργός Εθνικής Οικονομίας ο τότε γενικός διευθυντής των ΣΕΚ Σ. Κορώνης
υπουργός Συγκοινωνίας ο αντιστράτηγος Κ. Μανέτας και
Πηγές
1933
Κιρκάσιοι στην Τουρκία
μικρογραφία|250x250εσ|Ο Εθέμ ο Κιρκάσιος, οι Κιρκάσιοι βοηθοί του και ο [[Μουσταφά Κεμάλ Ατατούρκ|Μουσταφά Κεμάλ Ατατούρκ, μπροστά από το κεντρικό κτίριο του σταθμού, ο οποίος ήταν στο δρόμο τους για την εξέγερση του Γιοζγκάτ (Ιούνιος 1920)]] Οι Κιρκάσιοι στην Τουρκία (Ανατολικά Κιρκασιανά και Δυτικά Κιρκασιανά: Адыгэхэр Тырку, Adyghexer Tyrku; Türkiye'deki Çerkesler) είναι μία από τις μεγαλύτερες εθνοτικές μειονότητες στην Τουρκία, με πληθυσμό μεταξύ 130.000 και 2 εκατομμυρίων ατόμων. Σχετίζονται στενά με τις εθνικές ομάδες των Αμπαζίνων (10.000 ) και των Αμπχάζιων (39.000 ) οι οποίοι περιλαμβάνονται συχνά ανάμεσά τους. Οι Κιρκασιανοί έχουν μεταναστεύσει από την Καυκασία, αλλά η συντριπτική πλειοψηφία τους χρησιμοποιεί την τουρκική γλώσσα, και μόνο μια μικρή μειοψηφία εξακολουθεί να μιλά τις μητρικές Κιρκασσιανές γλώσσες τους. Οι Κιρκάσιοι στην Τουρκία είναι σχεδόν αποκλειστικά Σουνίτες Μουσουλμάνοι του Χαναφί μαντχάμπ.
Δημογραφικά στοιχεία
Κατά την απογραφή του 1965, 58.339 Τούρκοι πολίτες ομιλούσαν τα Κιρκασιανά ως πρώτη γλώσσα, η οποία ήταν περίπου το 0.2% του πληθυσμού. Αναλογικά, ήταν πιο πολυάριθμοι στις επαρχίες Καισάρειας (3.2%), Ντιγιάρμπακιρ (1.2%) και Καχραμανμαράς (1.0). Επιπλέον 48.621 πολίτες ομιλούσαν τα Κιρκασιανά ως δεύτερη γλώσσα. κέντρο|μικρογραφία|300x300εσ|Κατανομή των Κιρκάσιων στην Τουρκία
Εξωτερικοί σύνδεσμοι
Κατηγορία:Κιρκασιανή διασπορά Κατηγορία:Δημογραφία της Τουρκίας Κατηγορία:Ευρωπαϊκή διασπορά στην Τουρκία Κατηγορία:Τούρκοι κιρκασιανής καταγωγής
Περιφέρεια Μπέυα
Η Περιφέρεια Μπέυα (αγγλικά: Mbeya Region, σουαχίλι: Mkoa wa Mbeya), είναι μια από τις 31 διοικητικές περιφέρειες τις Τανζανίας. Βρίσκεται στα νοτιοδυτικά της χώρας. Η περιφερειακή της πρωτεύουσα είναι η Μπέυα (Mbeya).
Σύμφωνα με την απογραφή του 2012, ο πληθυσμός στην Περιφέρεια Μπέυα ήταν 1.707.548.
To 2015, η Περιφέρεια Μπέυα (Mbeya Region) διαχωρίστηκε σε δυο Περιφέρειες - την Περιφέρεια Μπέυα (Mbeya Region) και την Περιφέρεια Σόνγκουε (Songwe Region). Τώρα, η νεοσυσταθείσα Περιφέρεια Μπέυα (Mbeya Region), συνορεύει προς τα βορειοδυτικά με την Περιφέρεια Ταμπόρα (Tabora Region), προς τα βορειοανατολικά με την Περιφέρεια Σινγκίντα (Singida Region), προς τα ανατολικά με την Περιφέρεια Ιρίνγκα (Iringa Region), προς τα νοτιοανατολικά με την Περιοχή Ντζόμπε (Njombe District), προς τα δυτικά από την Περιφέρεια Σόνγκουε (Songwe Region) και προς τα νότια, μέσω του Κασουμούλου (Kasumulu) στην Περιοχή Κυέλα (Kyela District) τη μοναδική είσοδο / έξοδο με το Μαλάουι (Malawi).
Το 2016, η πόλη Τουντούμα (Tunduma) και οι περιοχές Ιλέτζε (Ileje), Μπόζι (Mbozi), Μόμπα (Momba) και Σόνγκουε (Songwe) (οι οποίες δημιουργήθηκαν από το δυτικό τμήμα της Περιοχής Τσούνυα (Chunya District)) διαχωρίστηκαν από την Περιφέρεια Μπέυα (Mbeya Region) για να δημιουργήσουν την Περιφέρεια Σόνγκουε (Songwe Region). Η Περιφέρεια Μπέυα (Mbeya Region) κάλυπτε μια επιφάνεια 62.420 τ.χλμ. Σήμερα καλύπτει επιφάνεια 37.700 τ.χλμ.
Αποικισμός των πρώτων Ευρωπαίων στην ευρύτερη περιοχή της Μπέυα
Μετά τον Α΄ Παγκόσμιο Πόλεμο, αρχικά εγκαταστάθηκαν πολλοί Γερμανοί, που διατηρούσαν αγροκτήματα με σιτηρά, αραβόσιτο, φασόλια, Ευρωπαϊκά οπωροφόρα δέντρα και αρκετά με ζώα. Κατά τον Β΄ Παγκόσμιο Πόλεμο, αυτοί οι Γερμανοί συνελήφθησαν και εστάλησαν σε Στρατόπεδα αιχμαλώτων και μετά την λήξη του, στη Γερμανία· και τα κτήματά τους αφού αρχικά τέθηκαν υπό την μεσεγγύηση της Μεγάλη Βρετανίας, στη συνέχεια ενοικιάστηκαν σε άλλους Ευρωπαίους. Κατά το 1949, τα Γερμανικά αυτά κτήματα, πωλήθηκαν σε Ευρωπαίους αποίκους, αυτό άλλωστε συνέβη και με τα περισσότερα άλλα Γερμανικά κτήματα της τότε Τανγκανίκα.
Οι πρώτοι Έλληνες άποικοι
Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (Tanga) και στο Μορογκόρο (Morogoro), ξεκίνησαν τις φυτείες του καφέ και τις μικτές φυτείες πέριξ του Μόσι (Moshi) και της Αρούσα (Arusha) ή την καλλιέργεια του καπνού στην Ιρίνγκα (Iringa). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.
Στην Περιφέρεια Μπέυα κατοικούσαν μόλις τρεις ελληνικές οικογένεις: • 3
Εθνικά Πάρκα και άλλα αξιοθέατα
• 2
Μεταφορές
Η περιφέρεια Μπέυα είναι προσβάσιμη οδικώς, σιδηροδρομικώς, αεροπορικώς, αλλά και ακτοπλοϊκώς μέσω της Λίμνης Νυάσα.
Αεροδρόμια
Η περιφέρεια Μπέυα εξυπηρετείται από το Αεροδρόμιο Σόνγκουε (Songwe International Airport) το οποίο βρίσκεται στην Περιοχή Μπέυα (Mbeya District) της Περιφέρειας Σόνγκουε (Songwe Region). Επί του παρόντος, ο μοναδικός μεταφορέας που πραγματοποιεί προγραμματισμένες πτήσεις είναι η Air Tanzania, με καθημερινές πτήσεις από / Νταρ ες Σαλάαμ. Επίσης υπάρχουν και μισθωμένες πτήσεις (chartered flights) από / προς άλλους προορισμούς όπως με το Εθνικό Πάρκο Ρουάχα (Ruaha National Park).
Δρόμοι
Η ταχεία TANZAM (T1) η οποία είναι τμήμα της Μεγάλης Βόρειας οδού (Great North road - A 104) διασχίζει την περιφέρεια και την συνδέει με την Περιφέρεια Ντζόμπε (Njombe Region) στα ανατολικά με την Περιφέρεια Σόνγκουε (Songwe Region) στα δυτικά. Η οδός B 345 συνδέει την περιφέρεια με το Μαλάουι στα νότια, από το Ουϋόλε (Uyole). Η οδός Τσούνυα (Chunya road) συνδέει την περιφέρεια με την Ταμπόρα (Tabora) στα βορειοδυτικά και τη Σινγκίντα (Singida) στα βορειοανατολικά.
Σιδηρόδρομος
Ο σιδηρόδρομος TAZARA, περνά μέσω της περιφέρειας και τη συνδέει με το Λιμένα του Νταρ ες Σαλάαμ και τη Ζάμπια.
Γεωλογία
Τον Φεβρουάριο του 2012, μετά από την κατάρρευση ενός ηφαιστίου στο Όρος Νγκουάλα (Mount Ngualla), περίπου 200 χλμ. βορείως της Μπέυα, βρέθηκε να περιέχει ένα από τα μεγαλύτερα αποθέματα οξειδίων σπανίων γαιών στον κόσμο.
Δείτε επίσης
• 3
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Μπευα
Σημαία του Αγίου Ευσταθίου
thumb|200px|Η σημαία του Αγίου Ευστάθιου
Η σημαία του Αγίου Ευσταθίου καθιερώθηκε στις 16 Νοεμβρίου του 2004 (τη λεγόμενη Ημέρα Statia).
Εξωτερικοί σύνδεσμοι
Αγιου Ευσταθι Κατηγορία:Ολλανδικές Αντίλλες
The Works (άλμπουμ)
Ηχογραφήσεις
Μετά την απογοητευτική υποδοχή από κοινό και κριτικούς, που έλαβε το "Hot Space", όπως και τη μακροσκελή περιοδεία για την προώθηση του, το συγκρότημα αποφάσισε να κάνει ένα διάλειμμα. Το, Απρίλιο του 1983, ο Μπράιαν Μέι δούλευε με φίλους του πάνω στους Star Fleet Project, ενώ οι Φρέντι Μέρκιουρι και Ρότζερ Τέιλορ δούλεψαν πάνω στα προσωπικά τους άλμπουμ. Ο Τζον Ντίκον ασχολήθηκε ελάχιστα με τη μουσική σε αυτό το διάστημα.
Το καλοκαίρι του ίδιου έτους, ο μάνατζερ τους, Τζιμ Μπιτς, βρισκόταν σε συζητήσεις με τον σκηνοθέτη Τόνι Ρίτσαρντσον, ο οποίος δούλευε πάνω σε μία ταινία βασισμένη στη νουβέλα "The Hotel New Hampshire" του Τζον Ίρβινγκ. Ο μάνατζερ πρότεινε στο συγκρότημα να ηχογραφήσουν το σάουντρακ για την ταινία και παρά την αρνητική εμπειρία τους με το σάουντρακ του "Flash Gordon", τα μέλη των Queen δέχτηκαν την πρόταση. Παρ' όλα αυτά, την ίδια περίοδο είχαν συμφωνήσει να ξεκινήσουν τη σύνθεση και ηχογράφηση του νέου τους άλμπουμ, κάτι που σήμαινε ότι θα δούλευαν πάνω σε δύο πρότζεκτ ταυτόχρονα. Τον Αύγουστο, μπήκαν στα "Record Plant" του Λος Άντζελες, τη μοναδική φορά στην καριέρα τους που ηχογράφησαν στις Ηνωμένες Πολιτείες. Η χρονοβόρα και οικονομικά απαιτητική διαδικασία της ηχογράφησης του σάουντρακ διακόπηκε, με την αιτιολογία του χαμηλού μπάτζετ, αν και το συγκρότημα είχε ήδη ηχογραφήσει μία σύνθεση, το "Keep Passing The Open Windows" του Μέρκιουρι.
Στα μέσα των ηχογραφήσεων, το συγκρότημα αποφάσισε να συνεχίσει στο Μόναχο. Δέκα κομμάτια που ηχογραφήθηκαν κατέληξαν στον δίσκο, όπως και το "I Go Crazy" από το σινγκλ του "Radio Ga Ga", ενώ τα "There Must Be More To Life Than This", "Love Kills" και "Man Made Paradise" κατέληξαν στο πρώτο προσωπικό άλμπουμ του Μέρκιουρι. Επίσης, το "Let Me In (Your Heart Again)" ηχογραφήθηκε αλλά δεν κυκλοφόρησε, με το συγκρότημα να το δίνει στην Ανίτα Ντόμπσον για το άλμπουμ της "Talking Of Love" του 1987.
Εμπορική επιτυχία
thumb|240px|Οι Queen στη Φρανκφούρτη το 1984 Το άλμπουμ κυκλοφόρησε τον Φεβρουάριο του 1984, έναν μήνα μετά το σινγκλ "Radio Ga Ga", το οποίο σκαρφάλωσε στο # 2 στη Μεγάλη Βρετανία και το # 16 στις Ηνωμένες Πολιτείες. Το "The Works" σκαρφάλωσε στην δεύτερη θέση των τσαρτ της πατρίδας τους, αλλά πήγε απογοητευτικά στο αμερικάνικο Billboard, φθάνοντας μέχρι το # 23. Όλα τα σινγκλ που ακολούθησαν μπήκαν στο βρετανικό Top-20, με το "I Want To Break Free" να σκαρφαλώνει στην τρίτη θέση, το "It's A Hard Life" στην έκτη και το "Hammer To Fall" στη δέκατη τρίτη. Η κυκλοφορία για ένα ακόμη σινγκλ, το "Man On The Prowl", ήταν προγραμματισμένη για το Νοέμβριο του 1984, αλλά ακυρώθηκε για να εκδοθεί το "Thank God It's Christmas". Κανένα από αυτά τα σινγκλ δεν κατάφερε να μπει στο αμερικάνικο Top-40 και ως αιτία παρουσιάζεται το ο,τι το συγκρότημα άλλαξε δισκογραφική εταιρεία για την προώθηση του στην Αμερική από την "Elektra" στην "Capitol", η οποία μετά από ένα σκάνδαλο δωροδοκίας απέκτησε ιδιαίτερα αρνητική φήμη, με αποτέλεσμα να επηρεαστούν έντονα οι πωλήσεις των Queen. Η δημοτικότητα του συγκροτήματος δεν επανήλθε ποτέ στα επιθυμητά επίπεδα στις Ηνωμένες Πολιτείες, ενώ η αρνητική αντιμετώπιση των ΜΜΕ από τον μάνατζερ του Μέρκιουρι, Πολ Πρέντερ, επιβάρυνε ακόμη περισσότερο την κατάσταση. Ως αποτέλεσμα, οι Queen δεν περιόδευσαν ξανά στη Βόρεια Αμερική.
Επανεκδόσεις
Το άλμπουμ επανεκδόθηκε από τη "Hollywood Records" το 1991, με επιπλέον κομμάτια το "I Go Crazy" και διαφορετικές μίξεις των "Radio Ga Ga" και "I Want To Break Free".
Το 2011, η "Universal Records" το κυκλοφόρησε σε μορφή διπλού CD, με ένα επιπλέον ΕΡ έξι κομματιών, με εναλλακτικές μίξεις, δύο ζωντανές εκτελέσεις από την εμφάνιση τους στο Ρίο ντε Τζανέιρο τον Ιανουάριο του 1985 και το "Thank God It's Christmas".
Οι μουσικοί των Queen
Οι μουσικοί οι οποίοι ηχογράφησαν το "The Works" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1984
Θα Συναντήσεις έναν Ψηλό Μελαχρινό Άνδρα
Θα Συναντήσεις έναν Ψηλό Μελαχρινό Άνδρα (αγγλικά: You Will Meet a Tall Dark Stranger) είναι αμερικανική δραματική κομεντί παραγωγής 2010 σε σκηνοθεσία και σενάριο του Γούντι Άλεν. Στην ταινία συμμετέχει ένα πολύ αξιόλογο καστ ηθοποιών, μεταξύ των οποίων οι Αντόνιο Μπαντέρας, Τζος Μπρόλιν, Άντονι Χόπκινς, Τζέμα Τζόουνς, Φρίντα Πίντο και Ναόμι Γουότς.
Ο τίτλος της ταινίας, εμπνευσμένος από μια συνηθισμένη ατάκα που λένε στους πελάτες-θύματά τους οι ψευτο-μάντεις, θέλει με κυνικό τρόπο και καυστικό χιούμορ να μας υπενθυμίσει την ευκολία με την οποία οι αυταπάτες που τρέφουμε, μπορούν να μας κάνουν να φαινόμαστε ανόητοι.